**NOTĂ INFORMATIVĂ**

**privind activitatea Direcției Construcții, Gospodărie Comunală și Arhitectură**

**în perioada ianuarie 2021 – iunie 2021:**

Avînd ca scop principal în activitatea sa elaborarea şi promovarea politicii şi strategiei statului în domeniul construcţiilor, gospodăriei comunale şi drumurilor, arhitecturii, urbanismului şi amenajării teritoriului, privatizării şi postprivatizării, colaboratorii Direcției Construcții, Gospodărie Comunală și Arhitectură în comun cu serviciile desconcentrate, descentralizate, primăriile raionului, precum și cu alte subdiviziuni ale Consiliului raional au întreprins un șir de acțiuni întru demararea, continuarea construcțiilor și renovarea obiectelor și edificiilor de menire social-culturală din infrastructura raionului.

A fost:

* întocmit Programul de utilizare a componentei raionale în instituțiile preuniversitare pentru anul 2021 cu elaborarea devizelor de cheltuieli necesare în acest sens. După aprobarea acestuia în ședință de consiliu în permanență a fost monitorizată realizarea acestuia;
* elaborat și aprobat în ședință de consiliu Programul de reparație a drumurilor publice locale de interes raional pentru anul 2021 cu întocmirea devizelor de cheltuieli corespunzătoare. După verificarea devizelor de cheltuieli și obținerii raportului de verificare a acestora, toate materialele necesare au fost transmise Secției Economie, Investiții și Relații Externe pentru inițierea și desfășurarea procedurii de achiziții publice;
* organizate instruirile și atestarea tuturor operatorilor centralelor termice cu utilizarea gazelor naturale, precum și a responsabililor tehnici pentru exploatarea inofensivă a gospodăriilor de gaze pentru perioada rece a anilor 2021-2022;
* elaborate în perioada de referință 108 de devize de cheltuieli în valoare de circa 29,4 mln lei pentru reparația obiectelor de menire social-culturală din raion;
* monitorizat și acordat tot suportul la implementarea proiectului ”Construcția parcului fotovoltaic cu capacitatea de 2,8 MW în or. Criuleni”.
* examinate, inclusiv cu deplasare în teritoriu și oferit răspuns tuturor petițiilor care au parvenit în adresa Consililui raional Criuleni, ce țin de competențele Direcției.
* asigurat lucrul în cadrul grupului de lucru de achiziții publice la toate procedurile inițiate de către Consiliul raional Criuleni, inclusiv a fost acordat ajutor metodologic instituțiilor bugetare din cadrul raionului care au inițiat proceduri de achiziții publice.
* asigurat lucrul în cadrul Comisiilor de recepție la terminarea lucrărilor și finale a obiectivelor bugetare de menire social-culturală din subordinea Consiliului raional.
* acordată asistență la 659 persoane fizice și juridice în domeniul urbanismului și arhitecturii.
* examinate 107 terenuri pentru construcție;
* întocmite 506 de acte permisive;
* examinate și avizate 102 proiecte/scheme;
* examinate 10 obiective cu scopul întocmirii actelor de recepție;
* petrecute 2 ateliere-seminare cu specialiștii Administrației Publice Locale de nivelul I privind cadrul legislativ-normativ în domeniul lucrări de reparație capitală a clădirilor, urbanismului și construcțiilor;
* elaborată și prezentată Agenției Proprietăției Publice darea de seamă privind evidența patrimoniului public.
* primite 105 persoane la audiență în domeniul privatizării, cărora le-a fost acordată asistență consultativă;
* eliberate la solicitarea cetățenilor 51 extrase cota-parte valorică și 13 extrase privind persoanele participante la privatizare;
* pregătite și expediate, în calitate de manager energetic, răspunsurile referitor la 3 solicitări de prezentare a informației Agenției pentru Eficiența Energetică.

**Șef al Direcției Construcții, Gospodărie Ivan LUNGU**

**Comunală și Arhitecutură**